María del Rosario Espinoza

María del Rosario Espinoza, nada en La Brecha o 27 de novembro de 1987 é unha deportista mexicana que compite en taekwondo. Campioa olímpica en Pequín 2008.«María del Rosario, con gran autoridad» . El Universal. Consultado o 24 de agosto de 2008 .

 Traxectoria 
O 23 de agosto de 2008 obtivo a medalla de ouro nos Xogos Olímpicos de Pequín, vencendo á norueguesa Nina Solheim por marcador de 3-1, proclamándose campioa de taekwondo na modalidade de +67 kg, no Ximnasio da Universidade de Ciencia e Tecnoloxía de Pequín.«María del Rosario Espinoza» . Sports-Reference.com. Consultado o 21 de decembro de 2014 (SR/Olympic Sports) . sendo a segunda muller mexicana en conquistar unha medalla de ouro nos Xogos Olímpicos despois da levantadora de pesas Soraya Jiménez que xa o conseguira nos Xogos Olímpicos de 2000.«Conquista María Espinoza segundo oro para México» . El Universal. Consultado o 23 de agosto de 2008 .

Nos Xogos Olímpicos de 2012, consegue a medalla de bronce perante a cubana Glenhis Hernández, converténdose así en dobre medallista olímpica na categoría +67 kg e posteriormente gañou a medalla de prata nos Xogos Olímpicos de 2016, converténdose na primeira mexicana en gañar medalla en tres edicións dos Xogos.«¡Medalla olímpica en tres Juegos!». Sportspedia México. Consultado o 20 de agosto de 2016 . É a segunda deportista mexicana, despois de Ernesto Canto, que gaña todas as competencias do denominado ciclo olímpico, só que a diferenza do primeiro, Espinoza non o realizou no mesmo período.

Ao longo da súa carreira gañou tres medallas no Campionato Mundial de Taekwondo entre os anos 2007 e 2019, e catro medallas no Campionato Panamericano de Taekwondo entre os anos 2010 e 2018. Nos Xogos Panamericanos conseguiu dúas medallas nos anos 2007 e 2015.«María del Rosario Espinoza». Taekwondo Data. Consultado o 21 de decembro de 2014 .

Tamén obtivo dúas medallas de ouro nos Xogos Centroamericanos e do Caribe nos anos 2010 e 2014.«Taekwondo Biografía y Resultados Espinoza María». Mayagüez 2010 - XXI Juegos Centroamericanos y del Caribe. Consultado o 21 de decembro de 2014 . Consultado o 6 de agosto de 2015 .

 Notas 

Categoría:Nados en 1987
Categoría:Medallistas olímpicos de ouro por México
Categoría:Medallistas olímpicos de prata por México
Categoría:Medallistas olímpicos de bronce por México
Categoría:Medallistas nos Xogos Olímpicos de 2008
Categoría:Medallistas nos Xogos Olímpicos de 2012
Categoría:Medallistas nos Xogos Olímpicos de 2016
Categoría:Taekwondistas olímpicos de México
Categoría:Taekwondistas nos Xogos Olímpicos de 2008
Categoría:Taekwondistas nos Xogos Olímpicos de 2012
Categoría:Taekwondistas nos Xogos Olímpicos de 2016
Categoría:Medallistas olímpicos en taekwondo